خاریجی ایشلر باخانی مؤولود چاووش‌اوغلو، تورکیه‌نین روسیادان آلاجاغی اس-۴۰۰لرین ناتو سیستملرینی دوشمن اولاراق گؤرمه‌یه‌جیگینی سؤیله‌دی.
چاووش‌اوغلو، تورکیه بؤیوک میللت مجلیسینین آچیلیشینین ۹۹.جو ایلدؤنومو و ۲۳ آوریل میللی اگمن‌لیک و اوشاق بایرامی موناسیبتیله وئردیگی ضیافت‌ده ژورنالیستلرین گوندمه دایر سواللارینی جاوابلاندیردی.
اس-۴۰۰ ساوونما سیستملرینه دایر "نئجه بیر آرا فورمولا دوغرو گئدیلیر" سوالی اوزرین‌ده چاووش‌اوغلو، هر هانسی بیر آرا فورمولون اولمادیغینی دئدی.
روسیانین ایسته‌مه‌سی حالین‌دا اوچونجو بیر اؤلکه‌یه ده بو سیستمی ساتاجاغینی بیلدیر‌ن چاووش‌اوغلو، اس-۴۰۰لرین، اف-۳۵ین سیستمینه داخیل اولماسی ادعاسی ایله ایلگیلی اولاراق دا بونلاری قید ائتدی:
"بو ادعا دوغرو ایسه اونسوز دا سوریه‌ده، نروژ سرحدین‌ده اس۴۰۰ وار. نروژ اف-۳۵لری بونون اوزرین‌دن اوچور. سوریه‌ده ایسراییل، آمریکا بیرلشمیش دؤولتلری‌نین اف-۳۵لری اونسوز دا اوچدو. اگر بو ادعا دوغرو ایسه چوخدان اولدو. بیز اولدن بیر مسئله‌ده حساسیت گؤستردیک، ناتو سیستملرینی دوشمن اولاراق گؤرمه‌یه‌جک. بو بیزیم ساوونمامیز اوچون آلاجاغیمیز بیر سیستم‌دیر و بو مسئله‌ده تامامیله کنترل بیزده اولاجاق. تردودلری وارسا متخصصلردن اولوشان کمیسیون یارادیلسین. بیز بونا واریق دئدیک. اونون خاریجین‌ده آرا فورمول گوند‌مه گلمه‌دی. تکلیفیمیزه آمریکادان جاواب گلمه‌دی آنجاق ناتو ایسته‌ییر".
مؤولود چاووش‌اوغلو، آمریکانین ایرانا قارشی تحریمی ایله باغلی معافیت قرارینی اوزادماماسینا یؤنه‌لیک گرلندیرمه‌سینین سوروشولما‌سی اوزرینه، بونون سون درجه یانلیش بیر قرار اولدوغونو دئدی.
قرارین حیاتا گئچیریلمه‌سینین چتین اولدوغونو دئیه‌ن چاووش‌اوغلو، بونون یالنیز تورکیه‌نی ماراقلان‌دیران بیر قرار اولمادیغینی وورغولادی.
حاضردا هئچ بیر اؤلکه‌نین نفت وارداتینی چئشیدلندیره‌بیلمه‌یه‌جگینیه دقت چکن چاووش‌اوغلو، بئله دانیشدی:
"بیر دفعه ایکی اؤلکه‌یه (بیرلشمیش عرب امیرلیکلری و سعودی عربیستان) یؤنلتمه‌لری سون درجه یانلیش. بیزیم آریندیرافلاریمیز اورالاردان آلینان نفته اویغون دئییل. بونلارین تکنولوژیسینین یئنیلنمه‌سی لازیم‌دیر. بونون اوچون آریندیراقلار بللی بیر مدت قاپالی توتولاجاق. دیگر طرف‌دن هزینه‌لی. نیه بیز بدل اؤدیک. آمریکا بیر قرار آلیر و بونا بوتون اؤلکه‌لر اویسون ایسته‌ییر".
